b'\n_START_ARTICLE_\nDegehabur\n_START_SECTION_\nGradske znamenitosti\n_START_PARAGRAPH_\nNajve\xc4\x87e znamenitosti Degehabura su crkva Svetog Jurja, i bijela d\xc5\xbeamija iz Degehabura, koja je jedna od najljep\xc5\xa1ih i najve\xc4\x87ih u cijelom "Ogadenu." Me\xc4\x91unarodna udruga Lije\xc4\x8dnici bez granica otvorila je kliniku u Degehaburu. Magistralna cesta za Jijigu ukupne du\xc5\xbeine od 165 kilometara, trebala je je biti dovr\xc5\xa1ena do 31. listopada 2007.\n_START_SECTION_\nPovijest\n_START_PARAGRAPH_\nTijekom 19. stolje\xc4\x87a, Degehabur bio va\xc5\xbena karavanska postaja za prelazak polupustinjskog Hauda na putu za somalske gradove Hargeisu i Berberu, ali kada britanski istra\xc5\xbeiva\xc4\x8d bojnik HGC Swayne pro\xc5\xa1ao kroz njega 1893., Degehabur je bio napu\xc5\xa1ten zbog "me\xc4\x91u-plemenskih ratova". Swayne je vidio jadno zapu\xc5\xa1teno naselje, i okolicu sa "puno kvadratnih kilometara napu\xc5\xa1tenih polja sorghuma. 1920-ih po\xc4\x8deo je oporavak Degehabura, koji se stao razvijati kao trgovi\xc5\xa1te okolnog kraja. Tako da je ve\xc4\x87 1931. izgra\xc4\x91eno nekoliko cesta koje su prolazile kroz Degehabur. Bogatiji \xc5\xbeitelji po\xc4\x8deli su dizati ku\xc4\x87e na kat. _NEWLINE_Zbog svog strate\xc5\xa1kog polo\xc5\xbeaja, Degehabur je koristio kao svoje upori\xc5\xa1te dejazma\xc4\x8d Nasibu Emmanual na po\xc4\x8detku Drugog talijansko-abesinskog rata. Unato\xc4\x8d tome \xc5\xa1to je izgradio niz vojnih utvrda ju\xc5\xbeno od grada, talijanska vojska pod zapovjedni\xc5\xa1tvom generala Rodolfa Grazianija pobijedila je etiopske branitelje u bitci za Ogaden, i zauzela Degehabur 30. travnja 1936.  Britanske kolonijalne snage (nigerijska brigada) oslobodila je Degehabur u o\xc5\xbeujku 1941. _NEWLINE_Degahabur je ponovno bio sna\xc5\xbeno upori\xc5\xa1te za vrijeme Ogadenskog rata, tu se branila 11. brigada etiopske vojske na po\xc4\x8detku Ogadenskog rata, sve dok se nije po nare\xc4\x91enju povukla u Jijigu na kraju srpnja 1977.  Degahabur je od somalske vojske oslobodila 69. brigada etiopske vojske i 3 kubanska tenkovska brigada 6. o\xc5\xbeujka 1978. Nakon oslobo\xc4\x91enja etiopske vlasti su 1994. uhapsile degahaburskog imama Haji Abdinur \xc5\xa1eika Mumina, zbog pru\xc5\xbeanja aktivne potpore ONLF (Ogadenskom nacionalnom oslobodila\xc4\x8dkom frontu)._NEWLINE_28. svibnja 2007., za vrijeme proslave pada vojnog re\xc5\xbeima Derg, Degehabur je uz regionalno sredi\xc5\xa1te Jijigu bio popri\xc5\xa1te krvavog teroristi\xc4\x8dkog napada na civile i vladine du\xc5\xbenosnike. Tad je poginulo najmanje 16 ljudi, a 67 ozlije\xc4\x91eno, jedan od ranjenika bio je i Abdulahi Hassan Mohammed, predsjednik Regije Somali, koji je govorio na sve\xc4\x8danosti. Etiopska vlada za taj napad optu\xc5\xbeila je ONLF, koji je zanijekao odgovornost za napad.\n_START_SECTION_\nStanovni\xc5\xa1tvo\n_START_PARAGRAPH_\nPrema podacima Sredi\xc5\xa1nje statisti\xc4\x8dke agencije Etiopije -(CSA) za 2005. grad Degehabur imao je 42,815 stanovnika, od toga 22,670 mu\xc5\xa1karaca i 20,145 \xc5\xbeena._NEWLINE_Najve\xc4\x87a etni\xc4\x8dka grupa u Degehaburu su Somalci koji \xc4\x8dine 95.92% stanovnika, sljede\xc4\x87a ve\xc4\x87a etni\xc4\x8dka grupa su Amharci sa 2.53% , sve ostale grupe imaju 1.55%.'